钦定古今图书集成/明伦汇编/官常典/第751卷 > 张焜芳 马之騆 马之𬳶
## 钦定古今图书集成/明伦汇编/官常典/第751卷 > 张焜芳 马之騆 马之𬳶

按《明外史忠义传》：“焜芳，会稽人。崇祯元年进士，授南
平知县，擢南京户科给事中。十一年春，疏荐黄道周、
惠世扬、陈子壮、金光辰，而为旧辅。文震孟请恤，帝以
沽名市恩切责之。中官杨显名监督两淮盐务，尝劾
逮巡盐御史张养高钦舜。未几，以南科缺人，请用南
道御史成勇改补。帝怒，将罪之。而焜芳适纠太仆少”
卿史𡎊，为𡎊所讦，遂罢职归。十六年正月，焜芳北上，
抵临清，与诸生马之騆、之𬳶俱被兵所执，死之。其妻
妾闻之，赴井死。福王时，赠太常少卿，予祭葬。